نزل التحديث اليديد اللي متوقع نزولة في 11 مارس , لاكن ابل كالعادة تصدمنا وتنزله قبلها بيوم.
اهم مميزات هذا التحديث :-
1- AirPlay Enhancements (تحسينات البث)
هذي الخاصيه تعطيك امكانية عرض الفيديو اللي انت قاعد تصوره على تلفزيونك الخاص .. يعني بشكل اوضح تقدر تعرض جميع فيديواتك الموجوده بالـ Photos على تلفزيونك بشرط يكون تلفزيونك HD
طيرقة استعمال هالخاصيه : لازم يكون عندك الـ Apple TV عشان يخليك توصل آيفونك، آيبودك او آيبادك بالتلفزيون وايرليس (بدون وايرات) فمن خلاله تقدر تعرض فيديواتك على التلفزيون
2- ٍSafari Performance (زيادة اداء السفاري)
3- Itunes Home Sharing
الحين تقدر تعرض مكتبت الآيتونز مالتك كااامله على آيفونك .. تقدر تشوف افلامك، مسلسلاتك، برامج التلفزيونيه او حتى اغانييك و بودكاستاتك الموجوده على الآيفون في اي مكان من البيت و على اي جهاز من اجهزتك (آيفون، آيبود، آيباد) بدون ما تنزلهم ولا حتى تسويلهم Sync ! كل شغلك وايرليس
4- iPad Side Button (زر الايباد الجانبي)
اصبح زر الايباد الجانبي يستخدم للصوت والتحكم في قفل شاشة الايباد على حسب اختيارك لهذة الخاصية
5- Personal HotSpot (واخيرا اصبح الايفون يعمل كـ راوتر)
وداعا للسيديا وبرنامج الWiFi المشهور بتوزيع الانترنت من الايفون إلى الاجهزة الاخرى
الآن اصبح الايفون يعمل كـ وايرلس
يعني مثلا: انت مشترك بخدمة 7 دنانير انترنت من شركة زين
تقدر تفعل هالخيار في الايفون وتخلي الناس اللي حوالينك يشبكون على ايفونك.
ديرو بالكم اللي مو مشترك بالخدمة , تطبق شروط تكلفة فلس على كل كيلو بايت
يعني تخلي 5 يشبكون عليك احتمال تصير فاتورتك 1000 دينار
اما اللي ضايف الخدمات الشهرية (لا يحاتي)
هذي هي أهم المميزات اللي انضافت في الاصدار و الفيرجن اليديد 4.3 ..
ملاحظه : هذا الاصدار يتوافق مع :
2- iPhone 4
وغير متوافق مع الاجهزة التالية
iPhone 2G – iPhone 3G
و ما اعتقد احد لحد الحين عنده هالجهازين .. و اللي عنده احسنله يبيعهم و ياخذله آيفون ٤
انتظرونا مع شرح نظام "الاندرويد" في اجهزة سامسونج